Posted on 26 November, 2013 by lsp	Ing jaman punika, kathah prekawis ingkang damel trenyuh. Kathah kasus korupsi, suap, money laundry, lan sapiturutipun. Kasus-kasus punika dipuntindakaken dening para pejabat, pegawe pamarintah, wakil rakyat lan kanca-kancanipun. Para piyantun punika sanajan becik pakaryanipun, ananging wonten oknum ingkang ancasipun boten becik ugi. Menawi dipuntliti, piyantun ingkang serong punika kalebet tiyang ingkang boten kuwat pondhasinipun, boten kuwat watak kesatriyanipun. Pramila, pondhasi ingkang kuwat lan watak ingkang kesatriya punika kedah dipun-upayakaken, dipuntanem, lan dipunrembakakaken.